CELEX: C2005/006/24
Language: et
Date: 2005-01-08 00:00:00
Title: Euroopa Kohtu (esimene koda) 18. novembri 2004. aasta otsus kohtuasjas C-284/03: Belgia riik versus Temco Europe SA (Kuues käibemaksudirektiiv — Artikkel 13 B punkt b — Maksuvabad tehingud — Kinnisvara rent — Ajutise kasutamise leping)

8.1.2005   
            
            
               ET
            
            
               Euroopa Liidu Teataja
            
            
               C 6/14
            
         
      EUROOPA KOHTU
   
   (esimene koda)
   18. novembri 2004. aasta otsus
   kohtuasjas C-284/03: Belgia riik versus Temco Europe SA (1)
   
   (Kuues käibemaksudirektiiv - Artikkel 13 B punkt b - Maksuvabad tehingud - Kinnisvara rent - Ajutise kasutamise leping)
   (2005/C 6/24)
   Kohtumenetluse keel: prantsuse
   Kohtuasjas C-284/03: Belgia riik versus Temco Europe SA, mille esemeks on EÜ artikli 234 alusel esitatud eelotsusetaotlus, mis on esitatud Cour d'appel de Bruxelles'i (Belgia) 19. juuni 2003. aasta otsusega, saabunud Euroopa Kohtusse 2. juulil 2003, on Euroopa Kohus (esimene koda), koosseisus: koja esimees P. Jann ning kohtunikud A. Rosas (ettekandja), R. Silva de Lapuerta, K. Lenaerts ja S. von Bahr; kohtujurist D. Ruiz-Jarabo Colomer, kohtusekretär vanemametnik M.-F. Contet, 18. novembril 2004. aasta teinud otsuse, mille resolutiivosa on järgmine:
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta ühine käibemaksusüsteem: ühtne maksubaas, artiklit 13 B punkti b tuleb tõlgendada nii, et “kinnisvara rendileandmise” tehingud selle sätte tähenduses on tehingud, millega äriühing annab paralleelselt erinevate lepingutega endaga seotud äriühingutele ajutise õiguse kasutada ühte ja sama hoonet kasutatava pinna suurusest sõltuva tasu eest ning mille lepingute, nii nagu neid täidetakse, eesmärgiks on hoonete ja kinnisvara pindade passiivne kasutusse andmine kasutuse ajalisest kestusest sõltuva tasu eest ning mitte teisiti liigitatavate teenuste osutamine.
   
      (1)  EÜT C 213, 6.9.2003.